- સિદ્ધપુર શહેરમાં અને તાલુકામાં બીએએમએસ તથા બીએચએમએસ ડિગ્રી ધરાવનાર ડૉક્ટરોનો રાફડો ફાટ્યો છે જ્યાં તેઓ મોડર્ન એલોપથીની ગેરકાયદેસર પ્રેકટીસ કરી લોકોના સ્વાસ્થ્ય સાથે ચેડા કરતા હોઇ સિદ્ધપુર તાલુકા હેલ્થ કચેરી ખાતે યોજાયેલ સિદ્ધપુરના ખાનગી તબીબ અને જિલ્લા આરોગ્ય અધિકારીની મીટિંગમાં આ મુદ્દો ઉછળતા જિલ્લા આરોગ્ય અધિકારીએ સખત કાર્યવાહીની ખાત્રી આપી છે. આ અંગે સિદ્ધપુર તાલુકા હેલ્થ ઓફીસરે જણાવ્યું હતું કે તેવા ડોકટર્સ સામે કેસ ચાલે છે.